তারাশঙ্কর ছিলেন কঠিনে-কোমলে গড়া মানুষ। তাঁর ব্যক্তিত্বের যেটা কঠিন দিক, তা নিয়ে নানান জনের কাছে নানান গল্প শুনেছি। তবে আমি নিজে সেটা চাক্ষুষ করেছি মাত্রই একবার। সেবারে এক বড়মাপের সরকারি কর্তার অন্যায় আচরণের প্রমাণ পেয়ে তাঁকে তিনি তাঁর দফতরের মধ্যেই অতি কঠোর ভাষায় তিরস্কার করেন। এবং কণ্ঠস্বর সপ্তমে চড়িয়ে বলেন, ‘নরম মাটি আঁচড়াবার অভ্যাসটা এবারে ছাড়–ন, নইলে বিপদে পড়বেন।’ তবে, আবার বলি, তারাশঙ্করের এই রুদ্ররূপ আমি একবারই মাত্র দেখেছি। সেক্ষেত্রে তাঁর স্বভাবগত কোমলতা ও মায়ামমতার পরিচয় পেয়েছি অসংখ্যবার।